
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Διδακτορικών Σπουδών του Τμήμα¬ 
τος Πληροφορικής του Ιονίου Πανεπιστημίου. 

2 Οργάνωση, Δομή και Λειτουργία Εσωτερικού Συ¬ 
στήματος Διασφάλισης Ποιότητας (ΕΣΔΠ) του Ιο- 
νίου Πανεπιστημίου. 


ΑΠΟΦΑΣΕΙΣ 

Αριθμ. ΠΡΥΤ/1146 (1) 

Κανονισμός Διδακτορικών Σπουδών του Τρήμα¬ 
τος Πληροφορικής του Ιονίου Πανεπιστημίου. 

Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ι.Τις διατάξεις του π.δ. 83/1984 (ΦΕΚ Α' 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας», όπως ισχύει. 

2. Τις διατάξεις της παρ. 2 του άρθρου 45 και της παρ. 
6, περ. β), του άρθρου 85 του ν.4485/ΦΕΚ114/04-08-2017 
«Οργάνωση και λειτουργία... και άλλες διατάξεις». 

3. Την αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 
με θέμα: Εφαρμογή των διατάξεων του ν. 4485/2017 
(ΑΊ14) για θέματα μεταπτυχιακών σπουδών και εκπό¬ 
νησης διδακτορικών διατριβών - Λοιπά θέματα (ΑΔΑ: 
ΨΙΜΖ4653ΠΣ-0Ρ2), 

4. Την απόφαση της 8ης/21 -03-2018 συνεδρίασηςτης 
ΣυνέλευσηςτουΤμήματος Πληροφορικήςτου Ιονίου Πα¬ 
νεπιστημίου, με την οποία καταρτίστηκε ο Κανονισμός 
Διδακτορικών Σπουδών του Τμήματος. 

5. Την απόφαση της 12ης/28-03-2018 Συνεδρίασης 
της Συγκλήτου του Ιονίου Πανεπιστημίου, με την οποία 
εγκρίθηκε ο εν λόγω Κανονισμός. 

6. Το γεγονός ότι από την εφαρμογή των διατάξεων της 
παρούσης απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζει: 

Εγκρίνει τον Κανονισμό Διδακτορικών Σπουδών του 
Τμήματος Πληροφορικήςτου Ιονίου Πανεπιστημίου, ως 
ακολούθως: 


ΙΟΝΙΟ ΠΑΝΕΠΙΣΤΗΜΙΟ 

ΤΜΗΜΑ ΠΛΗΡΟΦΟΡΙΚΗΣ 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 

Άρθρο 1: Γενικές Διατάξεις 

Το Τμήμα Πληροφορικής της Σχολής Επιστήμης της 
Πληροφορίας και Πληροφορικήςτου Ιονίου Πανεπιστη¬ 
μίου παρέχει τη δυνατότητα διεξαγωγής Προγράμματος 
Διδακτορικών Σπουδών (Π.Δ.Σ.) σε τομείς που εμπίπτουν 
στα ερευνητικά ενδιαφέροντα ή/και τα γνωστικά αντι¬ 
κείμενα του Τ μήματος. 

Άρθρο 2: Στόχος των Διδακτορικών Σπουδών 

Οι Διδακτορικές Σπουδές αποβλέπουν στη διεξαγωγή 
υψηλής ποιότητας επιστημονικής έρευνας και στη δημι¬ 
ουργία επιστημόνων ικανών να συμβάλουν στην πρόο¬ 
δο της επιστήμης, της έρευνας και των εφαρμογών. Οι 
απόφοιτοι διδάκτορες προορίζονται να στελεχώσουν το 
ερευνητικό, επιχειρηματικό και εκπαιδευτικό δυναμικό 
της Ελλάδας και του εξωτερικού. 

Συγχρόνως, οι Διδακτορικές Σπουδές αποτελούν για 
το Τμήμα, αλλά και το Πανεπιστήμιο γενικότερα, πηγή 
ακαδημαϊκού κύρους και διεθνούς διάκρισης και συμ¬ 
βάλλουν στην ποιοτική και ποσοτική αναβάθμιση της 
έρευνας. 

Άρθρο 3: Νομικό και θεσμικό Πλαίσιο 

Οι Διδακτορικές Σπουδές του Τμήματος Πληφορικής 
οργανώνονται και λειτουργούν σύμφωνα με τις διατά¬ 
ξεις του ν. 4485/2017 όπως αυτές ισχύουν και όπως δι¬ 
αμορφωθούν στο μέλλον, τις ισχύουσες λοιπές σχετικές 
νομικές διατάξεις και αποφάσεις, καθώς και τις διατάξεις 
του παρόντος κανονισμού. 

Άρθρο 4: Τυπικά Προσόντα Υποψηφίων 

1. Οι υποψήφιοι φοιτητές του Π.Δ.Σ., πρέπει να διαθέ¬ 
τουν τουλάχιστον Δίπλωμα Μεταπτυχιακών Σπουδών 
(Δ.Μ.Σ.) Α.Ε.Ι. της ημεδαπής ή αναγνωρισμένου από το 
Δ.Ο.Α.Τ.Α.Π. ως ισότιμου ιδρύματος της αλλοδαπής, ή 
κατοχή ενιαίου και αδιάσπαστου τίτλου σπουδών με¬ 
ταπτυχιακού επιπέδου, σύμφωνα με το άρθρο 46 του 
ν.4485/2017. 

2. Οι αλλοδαποί υποψήφιοι θα πρέπει να γνωρίζουν 
επαρκώς την Ελληνική γλώσσα. 

Άρθρο 5: Υποβολή Αιτήσεων 

1. Το Τμήμα μπορεί να προκηρύσσει θέσεις υποψη¬ 
φίων διδακτόρων, οι οποίες δημοσιοποιούνται δια του 
ημερησίου τύπου και αναρτώνται ηλεκτρονικά στον δι¬ 
αδικτυακό τόπο του Τμήματος. 

2. Οι ημερομηνίες που μπορεί να υποβληθούν αιτήσεις 
για τη θέση του υποψηφίου διδάκτορα, ορίζονται ως οι 
αρχές του κάθε ακαδημαϊκού εξαμήνου (Σεπτέμβριος- 
Οκτώβριος ή Φεβρουάριος-Μάρτιος). 

3. Στις ημερομηνίες αυτές, ο υποψήφιος καταθέτει σχε¬ 
τική αίτηση στη Γραμματεία του Τμήματος, στην οποία 
αναγράφεται: 

α) Ο προτεινόμενος τίτλος. 

β) Η προτεινόμενη γλώσσα εκπόνησης, η οποία μπορεί 
να είναι και η αγγλική. 

γ) Ο προτεινόμενος ως επιβλέπων της διδακτορικής 
διατριβής, ο οποίος ανήκει σε όσους έχουν δικαίωμα επί¬ 
βλεψης διδακτορικής διατριβής σύμφωνα με τον νόμο. 

δ) Αναλυτικό βιογραφικό σημείωμα του υποψηφίου. 

ε) Προσχέδιο διδακτορικής διατριβής. 

4. Στην αίτηση αυτή συμπεριλαμβάνονται και τα ακό¬ 
λουθα απαραίτητα δικαιολογητικά: 

α) Επικυρωμένο αντίγραφο πτυχίου ή διπλώματος 
Α.Ε.Ι. ή Τ.Ε.Ι. του εσωτερικού ή αναγνωρισμένου από 
τον ΔΟΑΤΑΠ, ισότιμου τίτλου σπουδών του εξωτερικού. 

β) Επικυρωμένο αντίγραφο Δ.Μ.Σ., του εσωτερικού 
ή αναγνωρισμένου από τον ΔΟΑΤΑΠ, ισότιμου τίτλου 
σπουδών του εξωτερικού. 

γ) Δύο συστατικές επιστολές. 

δ) Αντίγραφα εργασιών που έχουν εκπονηθεί σε προ¬ 
ηγούμενα προπτυχιακά ή μεταπτυχιακά προγράμματα 
σπουδών. 

ε) Πιστοποιητικά βεβαίωσης τυχόν προηγούμενης 
επαγγελματικής ή/και ερευνητικής εμπειρίας. 

Η Συνέλευση του Τμήματος μπορεί να προσθέσει και 
άλλα κριτήρια, όπως ερευνητικό έργο, εξετάσεις, παρα¬ 
κολούθηση μαθημάτων, κ.τ.λ. 

Άρθρο 6: Αξιολόγηση Αιτήσεων 

Η Συνέλευση του Τμήματος, αφού λάβει υπόψη τις αι¬ 
τήσεις που έχουν υποβληθεί, τις κατηγοριοποιεί με βάση 
την συνάφεια του ερευνητικού αντικειμένου και ορίζει 
μία τριμελή επιτροπή ανά κατηγορία αιτήσεων. Κάθε 
τριμελής επιτροπή, που αποτελείται από μέλη Δ.Ε.Π. 
του Τμήματος, εξετάζει τις αντίστοιχες αιτήσεις και τα 
συνυποβαλλόμενα έγγραφα και καλεί τους υποψηφίους 
σε συνέντευξη. Κατόπιν υποβάλει στη Συνέλευση του 
Τμήματος αναλυτικό υπόμνημα, στο οποίο αναγράφο¬ 
νται οι λόγοι για τους οποίους κάθε υποψήφιος πρέπει ή 
δεν πρέπει να γίνει δεκτός, καθώς και ο προτεινόμενος 
επιβλέπων, εφόσον αυτός δεν έχει προταθεί από τον 
υποψήφιο. Η Συνέλευση του Τμήματος, αφού λάβει τη 
γνώμη του προτεινόμενου επιβλέποντος, τη συνεκτιμά 
με το υπόμνημα της επιτροπής και εγκρίνει ή απορρίπτει 
αιτιολογημένα την αίτηση του υποψηφίου. Στην εγκρι¬ 
τική απόφαση ορίζεται και η γλώσσα συγγραφής της 
διδακτορικής διατριβής. 


Άρθρο 6: Επίβλεψη Διδακτορικής Διατριβής 

1. Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2. Ο μέγιστος αριθμός υποψήφιων διδακτόρων που 
μπορεί να επιβλέπεται από κάθε επιβλέποντα είναι δώ¬ 
δεκα (12) μη συνυπολογιζομένων τυχόν συνεπιβλέψεων. 

3. Η Συνέλευση του Τμήματος αναθέτει στον προτει- 
νόμενο επιβλέποντα, την επίβλεψη της διδακτορικής 
διατριβής και ορίζει τριμελή συμβουλευτική επιτροπή, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. Στην επιτροπή του προ¬ 
ηγούμενου εδαφίου μετέχουν ως μέλη, ο επιβλέπων 
και δύο ακόμη μέλη Δ.Ε.Π. α' βαθμίδας, αναπληρωτή 
και επίκουρου από το οικείο ή άλλο Α.Ε.Ι. ή καθηγητές 
αναγνωρισμένων ως ομοταγών ιδρυμάτων της αλλοδα¬ 
πής, οι οποίοι είναι κάτοχοι διδακτορικού διπλώματος, 
ή ερευνητές των βαθμιδών Α, Β' ή Γ' από ερευνητικά 
κέντρα του άρθρου 13Α του ν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών ή από αναγνωρισμένα ερευνη¬ 
τικά κέντρα ή ινστιτούτα της αλλοδαπής και έχουν το 
ίδιο ή συναφές γνωστικό αντικείμενο με την υπό κρίση 
διδακτορική διατριβή. Στη συμβουλευτική επιτροπή 
μετέχει τουλάχιστον ένα (1) μέλος Δ.Ε.Π. από τις τρεις 
πρώτες βαθμίδεςτουοικείουΤμήματος. Προτείνεταιένα 
μέλος της να είναι εκτός των μελών Δ.Ε.Π. τουΤμήματος. 

4. Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα, η Συνέλευση τουΤμήμα¬ 
τος, εκτιμώντας τις περιστάσεις, αναθέτει σε άλλον την 
επίβλεψη, σύμφωνα με όσα ορίζονται στις προηγούμε¬ 
νες παραγράφους, ύστερα από αίτηση του υποψήφιου 
διδάκτορα και γνώμη του προτεινόμενου επιβλέποντος, 
διαφορετικά σε ένα από τα άλλα δύο (2) μέλη της τριμε¬ 
λούς συμβουλευτικής επιτροπής, ακόμη και καθ' υπέρ¬ 
βαση του μέγιστου αριθμού υποψήφιων διδακτόρων 
που μπορεί να επιβλέπεται από κάθε επιβλέποντα. Αν ο 
αρχικός επιβλέπων μετακινηθεί σε άλλο Α.Ε.Ι. ή Τμήμα 
Α.Ε.Ι. ή συνταξιοδοτηθεί, συνεχίζει να τελεί χρέη επιβλέ- 
ποντοςτων διδακτορικών διατριβών που έχει αναλάβει, 
και ο τίτλος απονέμεται από το Α.Ε.Ι., στο οποίο ανήκει 
το Τμήμα, όπου ξεκίνησε η εκπόνηση της διατριβής. 
Με τη σύμφωνη γνώμη της Συνέλευσης του Τμήματος 
μπορεί να υπάρξει αλλαγή επιβλέποντος μετά από αι¬ 
τιολογημένη αίτηση του υποψηφίου διδάκτορα στην 
οποία θα προτείνεται ο νέος επιβλέπων και τη σύμφωνη 
γνώμη του προηγούμενου και του νέου προτεινόμενου 
επιβλέποντα. 

5. Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ- 

τικών επιτροπών αναρτώνται στον διαδικτυακό τόπο 
του Ιδρύματος στην ελληνική και στην αγγλική γλώσσα. 

Άρθρο 7: Διάρκεια Εκπόνησης Διδακτορικών 
Σπουδών 

1. Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. 

2. Η μεγίστη παραμονή του ορίζεται στα έξι (6) έτη 
μετά τη ημερομηνία ορισμού της τριμελούς συμβου¬ 
λευτικής επιτροπής. 

3. Σε εξαιρετικές περιπτώσεις το διάστημα αυτό μπορεί 
να παραταθεί για ένα (1) ακόμη έτος μετά από αιτιολο¬ 
γημένη αίτηση του υποψηφίου διδάκτορα και σχετική 
απόφαση της Συνέλευσης του Τμήματος. 

4.0 υποψήφιος διδάκτορας δικαιούται να ζητήσει ανα¬ 
στολή σπουδών μία φορά κατά τη διάρκεια των σπου¬ 
δών του.Το χρονικό διάστημα της αναστολής δεν μπορεί 
να είναι μεγαλύτερο από ένα (1) έτος. Η Συνέλευση κρίνει 
τη σπουδαιότητα των λόγων της αιτούμενης αναστολής 
και, εφόσον γίνει αποδεκτή, δίδεται η δυνατότητα στον 
υποψήφιο διδάκτορα να συνεχίσει την εκπόνηση της 
διδακτορικής του διατριβής μετά το χρονικό διάστημα 
της αναστολής, αλλά κατά τις διατάξεις του ισχύοντος 
Κανονισμού. 

5. Ωστόσο, σε κάθε περίπτωση παράτασης ή/και ανα¬ 
στολής, η μέγιστη παραμονή του υποψήφιου διδάκτορα 
δεν μπορεί να υπερβαίνει τα επτά (7) συνολικά έτη. 

6. Σε περίπτωση που ο υποψήφιος διδάκτορας υπερβεί 
την οριζόμενη διάρκεια φοίτησης, διαγράφεται από το 
διδακτορικό πρόγραμμα σπουδών. 

Άρθρο 8: Δικαιώματα και Υποχρεώσεις 
Υποψήφιων Διδακτόρων 

1. Το Π.Δ.Σ. είναι πλήρους φοίτησης. 

2. Ο υποψήφιος διδάκτορας, κάθε έτος και στην πε¬ 
ρίοδο Μάίου-Ιουνίου, παρουσιάζει προφορικά και υπο¬ 
βάλλει και εγγράφως αναλυτικό υπόμνημα ενώπιον της 
τριμελούς συμβουλευτικής επιτροπής σχετικά με την 
πρόοδο της διδακτορικής του διατριβής Αντίγραφο του 
υπομνήματος, καθώς και σχόλια επ' αυτού από τον επι- 
βλέποντα ή την τριμελή επιτροπή και εκθέσεις προόδου, 
καταχωρίζονται στον ατομικό φάκελο του υποψηφίου. 

3. Ο υποψήφιος διδάκτορας οφείλει να παρουσιάζει 
την πρόοδο των εργασιών του μια φορά ανά ακαδημαϊκό 
έτος σε ενιαίο σεμινάριο που οργανώνεται με απόφαση 
της Συνέλευσης του Τμήματος στην ίδια περίοδο που 
αναφέρεται στην προηγούμενη παράγραφο. Η πρόο¬ 
δος των εργασιών θα συνοδεύεται από σύνταξη ετήσιας 
έκθεσης προόδου και παρουσίασή της στο σεμινάριο 
(μέσω διαφανειών ή/και αφίσας). 

4. Οι διδακτορικές σπουδές προσφέρονται δωρεάν. 
Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι 
και πέντε (5) έτη μετά την ολοκλήρωση της διδακτορι- 
κήςτους διατριβής, διατηρούν δικαιώματα πρόσβασης, 


δανεισμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών. 

5. Αλλαγή τίτλου ή εξειδίκευση τίτλου, μπορεί να 
πραγματοποιηθεί μετά από τεκμηριωμένη εισήγηση 
της τριμελούς συμβουλευτικής επιτροπής και έγκριση 
της Συνέλευσης του Τμήματος. 

6. Οι υποψήφιοι διδάκτορες του Τ μήματος οφείλουν να 
παρέχουν επικουρικό έργο σχετικό με την υποστήριξη 
του διδακτικού έργου του επιβλέποντος καθηγητή υπό 
την καθοδήγηση και ευθύνη του, όπως 

α) διδασκαλία φροντιστηρίων σε προπτυχιακά ή με¬ 
ταπτυχιακά μαθήματα, 

β) επίβλεψη εργαστηρίων, 

γ) συνεπίβλεψη εκπόνησης εργασιών (είτε εργασιών 
μαθημάτων είτε πτυχιακών εργασιών) από τους φοιτη¬ 
τές, 

δ) επιτήρηση εξετάσεων στις εξεταστικές περιόδους 
του πρώτου και του δεύτερου κύκλου σπουδών σε μα¬ 
θήματα στα οποία επιτελούν επικουρικό έργο. 

7. Οι υποψήφιοι διδάκτορες του Τμήματος επιπρό¬ 
σθετα οφείλουν να παρέχουν επικουρικό έργο για την 
υποστήριξη της ομαλής εκπαιδευτικής λειτουργίας του 
Τμήματος, πέρα των οριζόμενων από τον επιβλέποντα 
καθηγητή τους στην προηγούμενη παράγραφο. Οι υπο¬ 
χρεώσεις αυτές κατανέμονται ισόποσα σε όλους τους 
υποψήφιους διδάκτορες του Τμήματος ανά ακαδημαϊκό 
έτος. Οι συγκεκριμένοι τομείς ενδιαφέροντος του Τ μή¬ 
ματος, ορίζονται με απόφαση της Συνέλευσης του, στην 
οποία κάθε φορά περιγράφονται αναλυτικά οι υποχρε¬ 
ώσεις αυτές. Ενδεικτικά μπορεί να είναι: 

α) διδασκαλία φροντιστηρίων σε προπτυχιακά ή με¬ 
ταπτυχιακά μαθήματα, 

β) επίβλεψη εργαστηρίων, 

γ) επιτήρηση εξετάσεων στις εξεταστικές περιόδους 
του πρώτου και του δεύτερου κύκλου σπουδών. 

8. Οι υποψήφιοι διδάκτορες του Τ μήματος οφείλουν να 
συμμετέχουν ενεργά σε συνέδρια, σεμινάρια, ημερίδες 
του Τμήματος, καθώς και να συμβάλλουν στην διοργά¬ 
νωση τέτοιων εκδηλώσεων που έχει αναλάβει το Τμήμα. 
Σε περίπτωση που ζητηθεί από το Τμήμα, οι υποψήφιοι 
διδάκτορες μπορεί να συμμετάσχουν και σε εκδηλώσεις 
του Πανεπιστημίου. 

9. Οι υποψήφιοι διδάκτορες οφείλουν να διεκπεραι- 
ώνουν το ερευνητικό τους έργο σε συνεργασία με τον 
επιβλέποντα καθηγητή και ενδεχομένως με άλλους κα¬ 
θηγητές ή λέκτορες του Τμήματος. 

10. Για την επίβλεψη της εύρυθμης λειτουργίας Π.Δ.Σ., 
ύστερα από απόφαση της Συνέλευση του Τμήματος, 
ανατίθενται καθήκοντα Επόπτη Διδακτορικών Σπουδών 
Ε.Δ.Σ.) σε μέλος Δ.Ε.Π.τουΤμήματος που επιβλέπει του¬ 
λάχιστον έναν υποψήφιο διδάκτορα.Τα καθήκοντα του 
Ε.Δ.Σ. είναι η τήρηση του παρόντος κανονισμού και η επί¬ 
βλεψη των υποχρεώσεων των υποψηφίων διδακτόρων. 

11. Για τους υποψήφιους διδάκτορες που δεν συμ¬ 
μορφώνονται με τις σχετικές υποχρεώσεις, ο Ε.Δ.Σ. θα 
ενημερώνει τον επιβλέποντα καθηγητή. Εφόσον το ζή¬ 
τημα δεν διευθετηθεί θα ενημερώνεται η Συνέλευση 
του Τμήματος ενώ θα προκύπτει ζήτημα διαγραφής των 
συγκεκριμένων υποψηφίων διδακτόρων που μπορεί να 

λάβει χώρα μετά από σχετική απόφαση της Συνέλευσης 
του Τμήματος. 

12. Κάθε αρχή ακαδημαϊκού έτους (Σεπτέμβριος- 
Οκτώβριος) οι υποψήφιοι διδάκτορες οφείλουν να 
ανανεώνουν την εγγραφή τους στη Γραμματεία του 
Τμήματος. 

Άρθρο 9: Διαγραφή Υποψηφίων Διδακτόρων 

Είναι δυνατή η διαγραφή υποψήφιου διδάκτορα από 
το Π.Δ.Σ., με απόφαση της Συνέλευσης του Τμήματος 
μετά από εισήγηση της τριμελούς συμβουλευτικής επι¬ 
τροπής. Μεταξύ των λόγων για διαγραφή ενός υποψή¬ 
φιου διδάκτορα περιλαμβάνονται οι ακόλουθοι: 

α) Χρήση ιδεών, μεθόδων και αποτελεσμάτων ή αντι¬ 
γραφή μέρους εργασιών άλλων επιστημόνων χωρίς 
αναφορά σ' αυτούς. 

β) Ανάρμοστη συμπεριφορά και λοιπά παραπτώμα¬ 
τα που δεν συνάδουν με την ιδιότητα του υποψήφιου 
διδάκτορα. 

γ) Μη επιτυχής εξέταση της διδακτορικής διατριβής 
του μετά την πρώτη αναπομπή της από την Εξεταστική 
Επιτροπή. 

δ) Μη ανταπόκριση του σε ακαδημαϊκή δραστηριότη¬ 
τα, από αυτές που καθορίζονται στον παρόντα κανονι¬ 
σμό, που του έχει ανατεθεί από το Τμήμα χωρίς σοβαρή 
δικαιολογία. 

ε) Παρέλευση χρονικού διαστήματος έξι (6) ετών, και 
των όποιων παρατάσεων μέχρι επτά (7) έτη, από την 
έναρξη εκπόνησης της διδακτορικής του διατριβής. 

στ) Ανεπαρκής πρόοδος κατά την εκπόνηση της διδα¬ 
κτορικής διατριβής που διαπιστώνεται από την τριμελή 
συμβουλευτική επιτροπή. 

ζ) Υποβολή αίτησης διαγραφής από τον ενδιαφερό¬ 
μενο. 

Άρθρο 10: Παρακολούθηση Διαλέξεων 

1.0 επιβλέπων καθηγητής, μετά από σύμφωνη γνώμη 
της τριμελούς συμβουλευτικής επιτροπής, μπορεί να 
ζητήσει από τον υποψήφιο διδάκτορα την υποχρεωτι¬ 
κή παρακολούθηση συγκεκριμένων μαθημάτων ενός 
προγράμματος μεταπτυχιακών σπουδώντουΤμήματος. 
Η παρακολούθηση αυτή μπορεί να συνεπάγεται τη συμ¬ 
μετοχή σε εξετάσεις, όχι όμως δικαίωμα ή υποχρέωση 
εγγραφής ή αποφοίτησης από το πρόγραμμα μεταπτυ¬ 
χιακών σπουδών. 

2. Με απόφαση της Συνέλευσης μπορεί να προβλε- 
φθεί η υποχρεωτική παρακολούθηση ειδικών μαθημά¬ 
των διδακτορικού επιπέδου που προσφέρονται στους 
υποψήφιους διδάκτορες του Τμήματος. Εάν απαιτηθεί 
η υποχρεωτική παρακολούθηση μαθημάτων από τον 
υποψήφιο διδάκτορα, αυτό πρέπει να συμβεί κατά το 
πρώτο έτος εγγραφής του στο Π.Δ.Σ. 

3. Ο υποψήφιος διδάκτορας έχει τη δυνατότητα να 
πραγματοποιήσει ένα μέρος της διδακτορικής του έρευ¬ 
νας σε Πανεπιστήμιο άλλης χώρας μετά από σύμφωνη 
γνώμη της τριμελούς συμβουλευτικής επιτροπής και 
απόφαση της Συνέλευσης, προκειμένου να εξοικειωθεί 
με το διεθνές σύστημα αξιολόγησης και τεκμηρίωσης 
της επιστημονικής γνώσης. Ο υποψήφιος διδάκτορας 


οφείλει να επιδιώκει ενεργή παρουσία στο διεθνές 
ακαδημαϊκό σύστημα, συμμετέχοντας σε σεμινάρια ή 
επιστημονικά συνέδρια και αποβλέποντας στην αναγνώ¬ 
ριση της έρευνας του με δημοσιεύσεις σε περιοδικά με 
σύστημα κριτών, όπου αυτό είναι εφικτό. 

Άρθρο 11: Εκπόνηση Διδακτορικής Έρευνας 

1. Η διδακτορική έρευνα πρέπει να είναι πρωτότυπη 
και να αποτελεί σημαντική συμβολή στην επιστημονική 
γνώση. 

2.0 επιβλέποντας καθηγητής καθοδηγεί τη διδακτορι¬ 
κή έρευνα του υποψήφιου διδάκτορα μεταφέρονταςτου 
επιστημονική εμπειρία και γνώση. Σε αυτό το πλαίσιο, ο 
ρόλος του επβλέποντος είναι σημαντικός και δεν υποκα¬ 
θίσταται από τον ρόλο της τριμελούς συμβουλευτικής 
επιτροπής. Η άμεση συνεργασία μεταξύ του επιβλέποντα 
καθηγητή και του υποψήφιου διδάκτορα πρέπει να είναι 
τακτική καθ' όλη τη διάρκεια εκπόνησης της διδακτορι¬ 
κής διατριβής του. 

Άρθρο 12: Συγγραφή, υποστήριξη και 
αξιολόγηση της διδακτορικής διατριβής 

1. Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Αν η τριμε¬ 
λής συμβουλευτική επιτροπή αποδεχθεί την αίτηση του 
υποψηφίου, συντάσσει αναλυτική εισηγητική έκθεση και 
την υποβάλλει στη Συνέλευση του Τμήματος ζητώντας 
τον ορισμό επτά μελούς εξεταστικής επιτροπής για την 
κρίση της διδακτορικής διατριβής. 

2. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39 του ν. 4485/2017, καθώς και τέσσερα (4) επιπλέον 
μέλη, που πληρούν τα κριτήρια του δευτέρου εδαφίου 
της παραγράφου 2 του άρθρου 39 του ν. 4485/2017. 

Προτείνεται τουλάχιστον δύο μέλη της επταμελούς 
εξεταστικής επιτροπής μην είναι μέλη Δ.Ε.Π. του Τμήμα¬ 
τος και τουλάχιστον ένα μέλος της επταμελούς εξεταστι¬ 
κής επιτροπής να είναι Καθηγητής α' βαθμίδας. 

3. Η διδακτορική διατριβή υποστηρίζεται δημόσια από 
τον υποψήφιο διδάκτορα. Η διαδικασία της δημόσιας 
υποστήριξης προϋποθέτει τη φυσική παρουσία των 
τεσσάρων (4) τουλάχιστον μελών της εξεταστικής επι¬ 
τροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Στη συνέχεια, η εξεταστική 
επιτροπή συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη και 
με βάση αυτά τα κριτήρια την εγκρίνει, με πλειοψηφία 
πέντε (5) τουλάχιστον από τα μέλη της. Τα αφυπηρετή¬ 
σαντα μέλη της τριμελούς συμβουλευτικής επιτροπής, 
που έχουν αντικατασταθεί, μπορεί να παρίστανται κατά 
τη συνεδρίαση χωρίς δικαίωμα ψήφου. 

4. Στο πλαίσιο διασφάλισης της υψηλής ποιότητας των 

διδακτορικών που χορηγεί το Τμήμα, πρέπει, για την πε- 
ράτωση της διδακτορικής διατριβής και τη σύσταση της 
επταμελούς εξεταστικής επιτροπής από τη Συνέλευση 
του Τμήματος, να ικανοποιούνται και οι ακόλουθες ελά¬ 
χιστες προϋποθέσεις: 

ί) Δύο (2) τουλάχιστον δημοσιεύσεις σε διεθνή επιστη¬ 
μονικά περιοδικά (έντυπα ή ηλεκτρονικά) τα οποία έχουν 
συμπεριληφθεί σε (ΙίΐΒΐίοη Ιπάθχ ή διαθέτουν ΙιηρΒεΐ 
Ρθοϊογ και είναι σε θεματική περιοχή που συμπίπτει με το 
γνωστικό αντικείμενο της διατριβής. Σε περίπτωση που 
δεν υπάρχουν οι παραπάνω δημοσιεύσεις, είναι δυνατόν 
να γίνουν αποδεκτές δημοσιεύσεις σε διεθνή επιστημο¬ 
νικά περιοδικά (έντυπα ή ηλεκτρονικά) που εκδίδονται 
από διεθνώς αναγνωρισμένους εκδοτικούς οίκους ύστε¬ 
ρα από απόφαση της Συνέλευσης του Τμήματος. 

Μ) Δύο (2) τουλάχιστον παρουσιάσεις σε διεθνή συνέ¬ 
δρια, σε θεματική περιοχή που συμπίπτει με το γνωστικό 
αντικείμενο της διατριβής, με σύστημα κριτών στην Ελ¬ 
λάδα ή το εξωτερικό που έχουν δημοσιευτεί στα πρα¬ 
κτικά του συνεδρίου. 

Η πλήρωση των ανωτέρω προϋποθέσεων δεν μπορεί 
σε καμία περίπτωση να υποκαταστήσει την κρίση των 
μελών της επταμελούς εξεταστικής επιτροπής για την 
πρωτοτυπία και την επιστημονική συμβολή της διατρι¬ 
βής· 

5. Ο υποψήφιος διδάκτορας έχοντας συγγράφει τη 
διδακτορική του διατριβή, παραδίδει αντίγραφα αυτής 
στα επτά μέλη της επταμελούς εξεταστικής επιτροπής, 
τα οποία, αφού τη μελετήσουν και συμφωνήσουν ως 
προς τη δομή και το περιεχόμενό της, προσδιορίζουν 
κοινά αποδεκτή ημερομηνία εξέτασης της διδακτορικής 
διατριβής, που δεν μπορεί να απέχει χρονικά λιγότερο 
από ένα μήνα από την παραλαβή της διδακτορικής δι¬ 
ατριβής. 

6. Μετά τη διαδικασία υποστήριξης, η επταμελής εξε¬ 
ταστική επιτροπή συντάσσει πρακτικό, στο οποίο περι- 
έχονται οι γνώμες των παριστάμενων μελών της σχετικά 
με την πρωτοτυπία και την επιστημονική συμβολή της 
διατριβής και η τελική απόφαση της Επιτροπής ως προς 
την αξιολόγηση της διδακτορικής διατριβής. Κάθε διδα¬ 
κτορική διατριβή αξιολογείται με την κλίμακα "καλώς", 
"λίαν καλώς" ή "άριστα". 

7. Η επταμελής εξεταστική επιτροπή δύναται να ανα- 
πέμψει, με απόφαση της πλειοψηφίας των παριστάμενων 
μελών της, τη διδακτορική διατριβή για διορθώσεις ή 
επεξηγήσεις για διάστημα μέχρι ενός (1) έτους απάτην 
ημερομηνία της εξέτασης. 

8. Το τελικό πρακτικό της επταμελούς εξεταστικής 
επιτροπής υπογράφεται από όλα τα παρόντα μέλη (είτε 
συμμετείχαν με φυσική παρουσία είτε μέσω τηλεδιά¬ 
σκεψης). 

9. Από ένα αντίτυπο της διδακτορικής διατριβής κα¬ 
τατίθεται στη Βιβλιοθήκη του Ιονίου Πανεπιστημίου (σε 
έντυπη και ηλεκτρονική μορφή) και στο Εθνικό Κέντρο 
Τεκμηρίωσης (σε έντυπη μορφή και ηλεκτρονική μορφή). 

Άρθρο 13: Αναγόρευση Διδακτόρων 

1. Η Συνέλευση του Τμήματος αναγορεύει τον υποψή¬ 
φιο διδάκτορα σε δημόσια Συνεδρίαση του Τμήματος. 


Ο Πρόεδρος του Τμήματος θέτει υπόψη του Σώματος το 
πρακτικό που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγησης 
της Διδακτορικής Διατριβής, και ακολουθεί η αναγόρευ¬ 
ση του υποψηφίου σε Διδάκτορα του Τμήματος. 

2. Η τελετή ορκομωσίας και καθομολόγησης, η οποία 
γίνεται παρουσία του Πρύτανη ή Αντιπρύτανη του Ιονίου 
Πανεπιστημίου, καθώς και ο τύπος του Διδακτορικού Δι¬ 
πλώματος ακολουθεί τα πρότυπα σχετικών αποφάσεων 
της Συγκλήτου του Ιονίου Πανεπιστημίου. 

3.0 υποψήφιος διδάκτορας, πριν από την αναγόρευ¬ 
ση και καθομολόγησή του/της από την Συνέλευση του 
Τμήματος, μπορεί να αιτηθεί χορήγηση βεβαίωσης επι¬ 
τυχούς περάτωσης. 

Άρθρο 14: Συνεπίβλεψη Διδακτορικής Διατριβής 

Το Τμήμα Πληροφορικής δύναται να συνεργάζεται με 
Τμήματα Α.Ε.Ι., ερευνητικά κέντρα και ινστιτούτα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών, για 
την εκπόνηση διδακτορικών διατριβών με συνεπίβλεψη. 
Στην περίπτωση αυτή, τη διοικητική ευθύνη της εκπόνη¬ 
σης της διδακτορικής διατριβής αναλαμβάνει ένα από 
τα συνεργαζόμενα Ιδρύματα, ορίζεται ένας επιβλέπων 
από κάθε συνεργαζόμενο Ίδρυμα/φορέα και η εκπόνη¬ 
ση της διατριβής διαρκεί τουλάχιστον τρία (3) έτη από 
τον ορισμό των επιβλεπόντων μελών Δ.Ε.Π,/ερευνητών. 
Τα σχετικά με τη διαδικασία εκπόνησης της διατριβής, 
από την επιλογή του/της υποψήφιου διδάκτορα έως 
και την απονομή του διδακτορικού τίτλου, καθώς και η 
χορήγηση ενιαίου ή χωριστού τίτλου σε περίπτωση συ¬ 
νεργασίας μεταξύ Ιδρυμάτων, προβλέπονται στο οικείο 
Ειδικό Πρωτόκολλο Συνεργασίας που καταρτίζεται από 
τα συνεργαζόμενα Τμήματα/φορείς και εγκρίνεται από 
την οικεία Σύγκλητο και τα συλλογικά όργανα διοίκησης 
των Ερευνητικών Κέντρων. 

Άρθρο 15: Ανάκληση Διδακτορικού Διπλώματος 

Διδακτορικός Τίτλος που χορηγήθηκε είναι δυνατόν 
να ανακληθεί ή ακυρωθεί, εάν αποδειχθεί ότι δεν συνέ¬ 
τρεχαν την εποχή της απόκτησης του οι εκ του νόμου 
και του παρόντος Κανονισμού προϋποθέσεις κτήσης του 
και, κατεξοχήν αλλά μη περιοριστικά, εάν αποδειχθεί ότι 
το σύνολο ή μέρος της Διδακτορικής Διατριβής αποτελεί 
προϊόν λογοκλοπής. 

Η ανάκληση ή ακύρωση γίνεται μετά από πλήρως τεκ¬ 
μηριωμένη εισήγηση της Συνέλευσης του Τμήματος η 
οποία κοινοποιείται στον Πρύτανη του Ιδρύματος. 

Άρθρο 16: Μεταβατικές διατάξεις 

Όλοι οι υποψήφιοι διδάκτορες του Τμήματος μετά 
την έγκριση του παρόντα Κανονισμού Διδακτορικών 
Σπουδών εντάσσονται στις διατάξεις του ν.4485/2017 
και στον παρόντα Κανονισμό. Πράξεις που αφορούν 
στις Διδακτορικές Σπουδές και έχουν λάβει χώρα μέχρι 
τη δημοσίευση του παρόντος κανονισμού, μπορούν να 
επικυρωθούν μετά τη δημοσίευσή του με έγκριση της 
Συνέλευσης του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 29 Μαρτίου 2018 
Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 


Αριθμ. 1148 _ (2) 

Οργάνωση, Δομή και Λειτουργία Εσωτερικού Συ¬ 
στήματος Διασφάλισης Ποιότητας (ΕΣΔΠ) του Ιο- 
νίου Πανεπιστημίου. 

Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 
(Αριθμ. Συνεδρίασης 12η/28 -03-2018) 

Έχοντας υπόψη: 

Ι.Τις διατάξεις των άρθρων 14, 28, 29, 64, 66, 71, 72 
και 80, παρ. 22 (α) και (γ) του ν.4009/2011 «Δομή, λει¬ 
τουργία, διασφάλιση της ποιότητας των σπουδών και δι¬ 
εθνοποίηση των ανωτάτων εκπαιδευτικών ιδρυμάτων», 
(ΦΕΚ 195/6-9-2011 τ.Α') όπως έχουν τροποποιηθεί και 
ισχύουν. 

2. Τις διατάξεις των άρθρων 7,8 και 83 παρ. 5 ν.4485/ 
2017, «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις», 
(ΦΕΚ 114/4-8-2017 τ.Α'). 

3. Την με αριθμ. Ι.Π.: 3075/04-12-2015 διαπιστωτική 
πράξη του Υπουργού και της Αναπληρώτριας Υπουργού 
Παιδείας, Έρευνας και θρησκευμάτων, περί διορισμού 
του Καθηγητή του Τμήματος Πληροφορικής της Σχο¬ 
λής Επιστήμης της Πληροφορίας και Πληροφορικής του 
Ιονίου Πανεπιστημίου, Βασιλείου Χρυσικόπουλου του 
Κωνσταντίνου, ως Πρύτανη του Ιονίου Πανεπιστημίου. 

4. Την με αριθμ. Ι.Π.: 2780/09-11-2015 απόφαση 
του Συμβουλίου του Ιονίου Πανεπιστημίου (ΦΕΚ 819/ 
16-11 -2015 τ. ΥΟΔΔ) που αφορά στον διορισμό του Κα¬ 
θηγητή του Τμήματος Πληροφορικής της Σχολής Επι- 
στήμηςτης Πληροφορίας και Πληροφορικήςτου Ιονίου 
Πανεπιστημίου Βασιλείου Χρυσικόπουλου ως Πρύτανη 
του Ιονίου Πανεπιστημίου. 

5. Την από 29-11-2017 απόφαση της Συγκλήτου/5η 
συνεδρίαση, (ΦΕΚ 678/14-12-2017 τ. ΥΟΔΔ) που αφορά 
στη διόρθωση της αριθμ.: 2780/09-11-2015 Απόφασης 
του Συμβουλίου του Ιονίου Πανεπιστημίου σχετικά με 
τη λήξη της θητείας του Πρύτανη:«... με πλήρη τετραετή 
θητεία, αρχομένης από την έκδοση της διαπιστωτικής 
πράξης του Υπουργού Παιδείας, Έρευνας και θρησκευ¬ 
μάτων». 

6. Την με αριθμ. Ι.Π.: 3130/07-12-2015 απόφαση του 
Πρύτανη του Ιονίου Πανεπιστημίου περί ορισμού των 
Αναπληρωτών πρύτανη, μεταβίβασης σε αυτούς αρμο¬ 
διοτήτων και καθορισμού της σειράς αναπλήρωσης του 
Πρύτανη (ΦΕΚ 2818/23-12-2015, τ.Β'). 

7. Την με αριθμ. Ι.Π.: 497/06-02-2018 απόφαση του Π ρύ- 
τανη του Ιονίου Πανεπιστημίου (ΦΕΚ 523/16-02-2018, 
τ.Β'), που αφορά στην τροποποίηση της αριθμ. Ι.Π.: 
3130/07-12-2015 απόφασης του Πρύτανη του Ιονίου 


Πανεπιστημίου, σύμφωνα με την οποία ο Αναπληρωτής 
πρύτανης Διεθνών και Δημοσίων Σχέσεων και Διασφά¬ 
λισης Ποιότητας του Ιδρύματος, εκτελεί και χρέη Αντι- 
πρύτανη Έρευνας και Διά Βίου Εκπαίδευσης στο Ιόνιο 
Πανεπιστήμιο. 

8. Την από 01-04-2013 απόφαση της Συγκλήτου με 
την οποία ιδρύθηκε η Μονάδα Διασφάλισης Ποιότητας 
(ΜΟΔΙΠ) του Ιονίου Πανεπιστημίου. 

9. Την από 04-10-2017 απόφαση της Συγκλήτου με την 
οποία ανασυγκροτείται η Μονάδα Διασφάλισης Ποιότη¬ 
τας (ΜΟ.ΔΙ.Π.) του Ιονίου Πανεπιστημίου. 

10. Την απόφαση της 9ης Συνεδρίασης της Μονάδας 
Διασφάλισης Ποιότητας (ΜΟΔΙΠ) του Ιονίου Πανεπιστη¬ 
μίου, της 27ης-02-2018, ακαδημαϊκού έτους 2017-2018. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του Ιονίου Πανεπιστημίου, αποφασίζει: 

Εγκρίνει την οργάνωση δομής και λειτουργίας του 
Εσωτερικού Συστήματος Διασφάλισης Ποιότητας (ΕΣΔΠ) 
του Ιονίου Πανεπιστημίου ως ακολούθως: 

Άρθρο 1 

Σκοπός και πεδίο εφαρμογής του 
Εσωτερικού Συστήματος Διασφάλισης 
Ποιότητας (ΕΣΔΠ) 

1. Στο Ιόνιο Πανεπιστήμιο διαμορφώνεται και εφαρ¬ 
μόζεται, με ευθύνη και πρωτοβουλίες της οικείας Μο¬ 
νάδας Διασφάλισης Ποιότητας (ΜΟΔΙΠ), Εσωτερικό 
Σύστημα Διασφάλισης Ποιότητας (ΕΣΔΠ), το καλύπτει 
όλο το φάσμα των λειτουργιών και δραστηριοτήτων του 
ιδρύματος. 

2. Σκοπός του ΕΣΔΠ είναι η επίτευξη υψηλής ποιότητας 
στη λειτουργία του Ιδρύματος και η συνεχής βελτίωση του 
εκπαιδευτικού, ερευνητικού και καλλιτεχνικού/δημιουργι- 
κού έργου του, καθώς και η αποτελεσματική εργασία και 
απόδοση των υπηρεσιών του, σύμφωνα με τις διεθνείς 
πρακτικές, ιδίως εκείνες του Ευρωπαϊκού Χώρου Ανώτα¬ 
της Εκπαίδευσης, και τις αρχές και κατευθύνσεις της ΑΔΙ Π. 

3. Το ΕΣΔΠ Ιονίου Πανεπιστημίου περιλαμβάνει όλες 
εκείνες τις διεργασίες και διαδικασίες που απαιτούνται 
από το ίδρυμα για την συστηματική εφαρμογή της δια¬ 
σφάλισης ποιότητας με σκοπό τη βελτίωση του όλου εκ¬ 
παιδευτικού, ερευνητικού και καλλιτεχνικού έργου που 
συντελείται στο Ιόνιο Πανεπιστήμιο, και ειδικότερα την 
εφαρμογή διαδικασιών πιστοποίησης των προγραμμά¬ 
των σπουδών του, όπως απαιτεί η νομοθεσία. 

4. Το πεδίο εφαρμογής του ΕΣΔΠ αφορά στην ακαδη¬ 
μαϊκή πιστοποίηση των Προγραμμάτων Σπουδών όλων 
των κύκλων του Ιδρύματος, την πιστοποίηση του ΕΣΔΠ 
καθώς και γενικότερα την εφαρμογή στις διασφάλισης 
ποιότητας στις βασικές διεργασίες των ακαδημαϊκών και 
λειτουργικών μονάδων σχετιζόμενες με το διδακτικό, 
το ερευνητικό, το καλλιτεχνικό και το διοικητικό έργο. 

Άρθρο 2 
Δομή του ΕΣΔΠ 

1. Η δομή του ΕΣΔΠ περιλαμβάνει διεργασίες, διαδι¬ 
κασίες και οδηγίες εργασίας οι οποίες συνδέονται και 
αλληλεπιδρούν μεταξύ τους ώστε να παράγονται τα 

επιμέρους και τα συνολικά αποτελέσματα της λειτουρ¬ 
γίας του Συστήματος. Η δομή του ΕΣΔΠ αποτυπώνεται 
αναλυτικά στο εγχειρίδιο ποιότητας. 

2. Οι διεργασίες είναι οι οργανικές ενότητες του ΕΣΔΠ 
οι οποίες προσλαμβάνουν τα οικεία εισερχόμενα ποσοτι¬ 
κά και ποιοτικά δεδομένα του Ιδρύματος και αποδίδουν 
αντίστοιχα ή σχετικά με τη διεργασία αποτελέσματα. 

3. Η διαδικασία είναι ο τρόπος με τον οποίο υλοποιείται 
η διεργασία. Η διαδικασία έχει έναρξη, στάδια και λήξη. 

4. Η οδηγία εργασίας είναι η περιγραφή κάποιου/ων 
σταδίου/ων της διαδικασίας με τη μορφή αναλυτικών 
βημάτων και έχει ως σκοπό την υλοποίηση της. 

5. Η τεκμηρίωση κάθε διεργασίας υλοποιείται από τα 
αναγκαία έγγραφα και αρχεία σε ηλεκτρονική ή/και έντυπη 
μορφή.Τα τεκμηριωμένα έντυπα και το όποιο συνοδευτι¬ 
κό της κάθε διεργασίας υλικό τηρείται σε αρχείο με ευθύνη 
της ΜΟΔΙΠ για χρονικό διάστημα, το οποίο προσδιορίζεται 
στο χαρακτηρισμό των αντίστοιχων διεργασιών. 

6. Μέσα αξιολόγησης της διεργασίας: Τα αποτελέσμα¬ 
τα της εκάστοτε διεργασίας μπορούν να αξιολογούνται 
με τη χρήση δεικτών οι οποίοι προσδιορίζονται στο πλαί¬ 
σιο του εγχειριδίου ποιότητας του ΕΣΔΠ του Ιδρύματος 
(Κθγ ΡθΓίοηηΒηεθ Ιηόίς3ΐθΓ5 ΚΡΙ'5 - Δείκτες Επιδόσεων). 

Άρθρο 3 

Βασικές Διεργασίες του ΕΣΔΠ 

1. Οι βασικές διεργασίες του ΕΣΔΠ του Ιονίου Πανεπι¬ 
στημίου είναι οι εξής: 

(α) Η Πολιτική Διασφάλισης Ποιότητας και η στοχοθε- 
σία για το εκπαιδευτικό, ερευνητικό / καλλιτεχνικό και 
διοικητικό έργο του Ιδρύματος, 

(β) Η συλλογή και αποδελτίωση/επεξεργασία των ετή¬ 
σιων εσωτερικών εκθέσεων και των εκθέσεων εσωτερι¬ 
κής αξιολόγησης όλων των ακαδημαϊκών μονάδων και 
λοιπών υπηρεσιών του Ιδρύματος, 

(γ) Η συλλογή δεδομένων και κρίσιμων δεικτών ποιό¬ 
τητας σε συνάρτηση με την λειτουργία του Ολοκληρω¬ 
μένου Πληροφοριακού Συστήματος (ΟΠΣ). 

(δ) Ο σχεδιασμός, η έγκριση και η αναθεώρηση Προ¬ 
γραμμάτων Σπουδών, 

(ε) Η Εσωτερική Αξιολόγηση των ακαδημαϊκών και 
διοικητικών μονάδων και δραστηριοτήτων, 

(στ) Η Εξωτερική Αξιολόγηση και Πιστοποίηση (ή 
επαναπιστοποίηση) του ΕΣΔΠ και των Προγραμμάτων 
Σπουδών όλων των κύκλων του Ιδρύματος, (ζ) Η διάθεση 
και διαχείριση πόρων. 

(η) Η δημοσιοποίηση πληροφοριών στην ιστοσελί- 
δατης ΜΟΔΙΠ. 

(θ) Η συμμετοχή σε διεθνείς λίστες κατάταξης (ΓβΐΊΐαηοι). 

2. Οι διεργασίες, διαδικασίες και η τεκμηρίωση του Συ¬ 
στήματος αποτυπώνονται και περιγράφονται αναλυτικά 
στο Εγχειρίδιο Ποιότητας του ΕΣΔΠ. Στο Εγχειρίδιο Ποιό¬ 
τητας περιγράφεται επίσης ο τρόπος εκτέλεσης των εργα¬ 
σιών που υλοποιούν τις αντίστοιχες πολιτικές του ΕΣΔΠ. 

Άρθρο 4 

Εγχειρίδιο Ποιότητας του ΕΣΔΠ 

Ιονίου Πανεπιστημίου 

Ι.Το Εγχειρίδιο Ποιότηταςτου ΕΣΔΠ συντάσσεται και 
αναθεωρείται από την ΜΟΔΙΠ και εγκρίνεται από τη Σύ¬ 


γκλητο του Ιδρύματος, όποτε αυτό κρίνεται αναγκαίο. Σε 
αυτό περιλαμβάνονται όλες οι διεργασίες του Εσωτερι¬ 
κού Συστήματος Διασφάλισης Ποιότητας (ΕΣΔΠ). 

2. Στο Εγχειρίδιο Ποιότητας περιέχεται η πολιτική ποι¬ 
ότηταςτου Ιονίου Πανεπιστημίου, η δέσμευση της διοί¬ 
κησης, η οργάνωση και οι επί μέρους πολιτικές για κάθε 
δραστηριότητα που καλύπτει το Σύστημα Ποιότητας. 
Πιο συγκεκριμένα, καταγράφονται και αποτυπώνονται: 

(α) Σαφείς και καθορισμένοι στόχοι για τη διασφάλιση 
και τη συνεχή βελτίωση της ποιότητας των προγραμμά¬ 
των σπουδών και των υποστηρικτικών υπηρεσιών και 
δομών του Ιδρύματος, 

(β) Η διαδικασία σχεδιασμού πολιτικής, η οργάνωση 
και η διαδικασία λήψης αποφάσεων και ανάπτυξης πο¬ 
λιτικών για τη συνεχή βελτίωση της ποιότητας, 

(γ)Το πώς συνάγεται και διατυπώνεται η τεκμηριωμένη 
βελτίωση της ποιότητας, λόγω της εφαρμογής της πο¬ 
λιτικής ποιότητας, μέσω των καθιερωμένων στο ΕΣΔΠ 
Κρίσιμων Δεικτών Ποιότητας. 

3. Στο Εγχειρίδιο Ποιότητας περιλαμβάνονται μια σει¬ 
ρά εντύπων τεκμηρίωσης και ροής πληροφοριών και οι 
προϋποθέσεις για την τήρηση έντυπου και ηλεκτρονικού 
αρχείου. 

Άρθρο 5 

Η Πολιτική Διασφάλισης Ποιότητας 
του Ιονίου Πανεπιστημίου 

Ι.Το Ιόνιο Πανεπιστήμιο έχει αναπτύξει και εφαρμόζει 
συγκεκριμένη επίσημη πολιτική Διασφάλισης Ποιότητας, 
η οποία αποτελεί μέρος της στρατηγικής του. Η πολιτική 
αυτή βρίσκεται δημοσιευμένη στην επίσημη ιστοσελίδα 
του Ιονίου Πανεπιστημίου καθώς και στην ιστοσελίδα 
του Ιδρύματος. 

2. Στην ανάπτυξη και εφαρμογή της πολιτικής αυτής 
συμμετέχουν όλοι οι ενδιαφερόμενοι εσωτερικοί παρά¬ 
γοντες (Όργανα Διοίκησης, Μέλη ΔΕΠ και Ερευνητές, Ερ¬ 
γαζόμενοι, Φοιτητές όλων των προγραμμάτων Σπουδών 
και λοιπά ενδιαφερόμενο μέρη). 

3. Το ΕΣΔΠ του Ιονίου Πανεπιστημίου οργανώνεται 
σύμφωνα με τις διεθνείς πρακτικές, ιδίως εκείνες του 
Ευρωπαϊκού Χώρου Ανώτατης Εκπαίδευσης, και τις αρ¬ 
χές και κατευθύνσεις της Αρχής Διασφάλισης Ποιότητας 
(ΑΔΙΠ). 

5. Για τη διασφάλιση και συνεχή βελτίωση της ποιότη¬ 
τας του εκπαιδευτικού και ερευνητικού / καλλιτεχνικού 
έργου, καθώς και για την αποτελεσματική λειτουργία 
και απόδοση των υπηρεσιών του, το Ίδρυμα συμμορ¬ 
φώνεται μετά κριτήρια που ορίζονται στην ισχύουσα 
νομοθεσία. 

6. Οι βασικοί άξονες πάνω στους οποίους δομείται η 
πολιτική Διασφάλισης και Βελτίωσης της Ποιότηταςτου 
Ιονίου Πανεπιστημίου είναι οι εξής: 

(α) Η συνεχής αναμόρφωση και βελτίωση των Προ¬ 
γραμμάτων σπουδών του Ιδρύματος, 

(β) Η ενίσχυση της φοιτητοκεντρικής μάθησης στον 
σχεδίασμά των Προγραμμάτων Σπουδών, 

(γ) Η βελτίωση της απόδοσης και της επίδοσης των 
φοιτητών που συμμετέχουν στα Προγράμματα Σπουδών 
του Ιδρύματος, 

(δ) Η μείωση του ποσοστού των φοιτητών που εγκατα¬ 
λείπουν ή αργούν να ολοκληρώσουν τις σπουδές τους. 

(ε) Η ενίσχυση του πολυεπίπεδου ερευνητικού και καλ¬ 
λιτεχνικού έργου στο Ίδρυμα, 

(στ) Η παραγωγή περισσότερων και σημαντικής επί¬ 
δρασης δημοσιευμάτων σε διεθνή επιστημονικά περιο¬ 
δικά, αλλά και καλλιτεχνικού έργου με διεθνή παρουσία 
και απήχηση, 

(ζ) Η διεξαγωγή περισσότερων και σημαντικής επίδρα¬ 
σης καλλιτεχνικών δράσεων σε τοπικό, περιφερειακό και 
διεθνές επίπεδο, 

(η) Η συνεχής βελτίωση των συνθηκών εργασίας του επι¬ 
στημονικού και διοικητικού προσωπικού του Ιδρύματος, 
(θ) Η επίλυση προβλημάτων υποδομής, 

(ι) Η ανάπτυξη συνεργιών μεταξύ των Τμημάτων των 
Σχολών του Ιονίου Πανεπιστημίου σε προπτυχιακά και 
μεταπτυχιακά Προγράμματα Σπουδών, 

(ια) Η ενίσχυση των διεθνών σχέσεων και των προ¬ 
γραμμάτων διακρατικής συνεργασίας που προβλέπουν 
την κινητικότητα φοιτητών, διδακτικού και διοικητικού 
προσωπικού, 

(ιβ) Η ενίσχυση συνεργασιών με άλλα ιδρύματα του 
εξωτερικού και του εσωτερικού, η διάχυση και η ενίσχυ¬ 
ση ερευνητικών και καλλιτεχνικών έργων και συνεργιών, 
καθώς επίσης και η βελτίωση της παραγωγής ερευνητι¬ 
κού και καλλιτεχνικού έργου, 

(ιγ) Η ανάπτυξη και υποστήριξη της εξωστρέφειας των 
Σχολών και των Τμημάτων του Ιδρύματος, 

(ιδ) Η προσέλκυση μελών ΔΕΠ υψηλού επιπέδου από 
την Ελλάδα και το εξωτερικό, 

(ιε) Η συνεργασία με τους συντάκτες των πινάκων πα¬ 
γκόσμιας κατάταξης Πανεπιστημίων για την καλύτερη 
προβολή της ποιότητας του Ιδρύματος διεθνώς, 

(ιστ) Η επίλυση προβλημάτων που αφορούν στην υλο¬ 
ποίηση του διοικητικού έργου, 

(ιζ) Η εφαρμογή μέτρων μείωσης των ρύπων και της 
περιβαλλοντικής επιβάρυνσης που προκαλεί το Πανεπι¬ 
στήμιο λόγω της λειτουργίας του. 

(ιη) Η δημιουργία νέων, ιδίως διακλαδικών ή και διι- 
δρυματικών Προγραμμάτων Μεταπτυχιακών Σπουδών, 
(ιθ) Η αξιοποίηση εναλλακτικών πηγών χρηματοδότη¬ 
σης (συμμετοχή σε διεθνή προγράμματα, αυτοχρηματο- 
δοτούμενα προγράμματα σπουδών, χορηγίες/δωρεές). 

(κ) Η βελτίωση της οργάνωσης και παροχής προγραμ¬ 
μάτων Διά Βίου Μάθησης και προγραμμάτων διετούς 
φοίτησης, 

(κα) Η συνεχής οργάνωση και υλοποίηση δραστηρι¬ 
οτήτων άμεσης και έμμεσης υποστήριξης ευάλωτων 
κοινωνικών ομάδων, 

(κβ) Η αξιοποίηση του δικτύου αποφοίτων του Ιδρύ¬ 
ματος στην υπηρεσία των ακαδημαϊκών και κοινωνικών 
στόχων του. 

Άρθρο 6 

Συγκρότηση της Μονάδας Διασφάλισης 

Ποιότητας (ΜΟΔΙΠ) Ιονίου Πανεπιστημίου 

1. Η πολιτική του Ιδρύματος για τη Διασφάλιση Ποι¬ 
ότητας και η στρατηγική εφαρμογής της υλοποιούνται 
μέσω της Μονάδας Διασφάλισης Ποιότητας (ΜΟΔΙΠ)του 
Ιονίου Πανεπιστημίου, η οποία: 


(α) αποτελεί το κεντρικό συντονιστικό όργανο όλων 
των διαδικασιών διασφάλισης ποιότητας και αξιολόγη¬ 
σης του Ιδρύματος 

(β) έχει ως σκοπό την οργάνωση, τον συντονισμό και 
την υλοποίηση των διαδικασιών Αξιολόγησης και Δια¬ 
σφάλισης Ποιότητας σε πλήρη εναρμόνιση και συμφω¬ 
νία με τις απαιτήσεις του θεσμικού πλαισίου που ισχύει 
στην Ελλάδα, 

(γ) έχει την ευθύνη για την οργάνωση και εφαρμογή 
στο Ίδρυμα του ΕΣΔΠ με συγκεκριμένες αρχές, κριτήρια, 
κανονισμούς, ρυθμιστικές διατάξεις και διαδικασίες συ¬ 
ντήρησης και διαρκούς βελτίωσης, 

(δ) είναι υπεύθυνη για την παρακολούθηση και τον 
έλεγχο της ποιοτικής λειτουργίας του ιδρύματος σε όλα 
τα επίπεδα, δημοσιοποιώντας στον ιστότοπο του Ιδρύ¬ 
ματος όλα τα σχετικά με την αξιολόγηση των διαδικασι¬ 
ών και την πιστοποίηση των Προγραμμάτων Σπουδών 
(ε) υποστηρίζει επιτελικά τα όργανα διοίκησης του 
Ιδρύματος και των Ακαδημαϊκών Μονάδων για την κα¬ 
θιέρωση σε βάθος κουλτούρας ποιότητας όπως ισχύει 
στον Ευρωπαϊκό χώρο. 

2. Η ΜΟ.ΔΙ.Π. συγκροτείται με απόφαση της Συγκλήτου 
του Ιδρύματος και αποτελείται από: 

(α) Την/τον Πρύτανη ή μια/έναν από τις/τους αναπλη- 
ρώτριες/ωτέςτης/του, ως Πρόεδρο, 

(β) Πέντε καθηγήτριες/ητέςτου Α.Ε.Ι., 

(γ) Μία/έναν εκπρόσωπο κάθε κατηγορίας προσωπι¬ 
κού (διοικητικού προσωπικού, Ειδικού Εκπαιδευτικού 
Προσωπικού - ΕΕΠ, Εργαστηριακού Διδακτικού Προσω¬ 
πικού - ΕΔΙΠ και Ειδικού Τεχνικού Εργαστηριακού Προ¬ 
σωπικού - ΕΤΕΠ), με δικαίωμα ψήφου όταν συζητούνται 
θέματα της αντίστοιχης κατηγορίας προσωπικού 
(δ) μια/έναν εκπρόσωπο των προπτυχιακών φοιτητών 
και μια/έναν εκπρόσωπο των μεταπτυχιακών φοιτητών 
και υποψήφιων διδακτόρων, εφόσον υπάρχουν, ως μέλη. 

2. Η θητεία των μελών της Μονάδας Διασφάλισης Ποι¬ 
ότητας είναι τετραετής. Οι εκπρόσωποι των φοιτητών 
ορίζονται για ετήσια θητεία. 

3. Αντικατάσταση μέλους της ΜΟΔΙΠ πριν από τη λήξη 
της θητείας του είναι δυνατή σε περίπτωση σοβαρού 
κωλύματος, το οποίο θα πρέπει να τεκμηριώνεται 

4. Η διαδικασία ορισμού των εκπροσώπων των προ 
πτυχιακών και των μεταπτυχιακών φοιτητών, των υπο¬ 
ψηφίων διδακτόρων και των λοιπών κατηγοριών προ¬ 
σωπικού, πραγματοποιείται με αποκλειστική ευθύνη των 
αντίστοιχων συλλόγων των ανωτέρω κατηγοριών και σε 
κάθε περίπτωση σύμφωνα με τα προβλεπόμενα στην 
ισχύουσα νομοθεσία. Μη ορισμός των εκπροσώπων των 
περιπτώσεων (γ) και (δ) ανωτέρω δεν συνιστά λόγο μη 
σύστασης και λειτουργίας της ΜΟΔΙΠ. 

5. Η σύνθεση της ΜΟ.ΔΙ.Π. δεν μεταβάλλεται λόγω νό¬ 
μιμων αδειών των μελών της, εάν αυτές δεν ξεπερνούν 
το ένα (1) έτος. 

Άρθρο 7 

Αρμοδιότητες της ΜΟ.ΔΙ.Π Ιονίου Πανεπιστημίου 
1. Η ΜΟΔΙΠ του Ιονίου Πανεπιστημίου έχει τις ακόλου¬ 
θες αρμοδιότητες: 

Ί. Η ανάπτυξη συγκεκριμένης πολιτικής, στρατηγικής 

και των απαραίτητων διαδικασιών για τη συνεχή βελτί¬ 
ωση της ποιότητας του έργου και των υπηρεσιών του 
Ιδρύματος. 

2. Η οργάνωση, λειτουργία και συνεχή βελτίωση του 
ΕΣΔΠ του Ιδρύματος. 

3. Ο συντονισμός και η υποστήριξη των διαδικασιών 
αξιολόγησης των ακαδημαϊκών μονάδων και των λοιπών 
υπηρεσιών του Ιδρύματος. 

4. Η υποστήριξη των διαδικασιών εξωτερικής αξιολό¬ 
γησης και πιστοποίησης των Προγραμμάτων Σπουδών 
και του εσωτερικού συστήματος διασφάλισης της ποι¬ 
ότητας του Ιδρύματος, στο πλαίσιο των αρχών, κατευ¬ 
θύνσεων και οδηγιών της ΑΔΙΠ. 

5. Η ανάπτυξη και λειτουργία του ολοκληρωμένου 
πληροφοριακού συστήματος διαχείρισης των δεδομέ¬ 
νων της αξιολόγησης σε συνεργασία με την ΑΔΙΠ. 

6. Η συστηματική παρακολούθηση και δημοσιοποίηση 
στον ιστότοπο του ιδρύματος των σχετικών με την αξιο¬ 
λόγηση του διαδικασιών και των αποτελεσμάτων τους. 

2. Ειδικότερα, εκτός από τις ως άνω αναφερόμενες 
γενικές αρμοδιότητες, ευθύνη της ΜΟΔΙΠ του Ιονίου 
Πανεπιστημίου είναι η υλοποίηση και των ακόλουθων: 

1. Η συστηματική αναθεώρηση/επικαιροποίηση του 
εγχειριδίου ποιότητας του ΕΣΔΠ του Ιδρύματος. 

2. Η εποπτεία της εφαρμογής του ΕΣΔΠ και ο περιοδικός 
έλεγχος της λειτουργίας του στα πεδία εφαρμογής του. 

3. Η καθιέρωση κριτηρίων και δεικτών αξιολόγησης 
σύμφωνα με τους ακόλουθους τέσσερις άξονες: (α) την 
ποιότητα του διδακτικού έργου, (β) την ποιότητα του 
ερευνητικού/καλλιτεχνικού έργου, (γ) την ποιότητα 
των Προγραμμάτων Σπουδών, και (δ) την ποιότητα των 
λοιπών υπηρεσιών (διοικητικών υπηρεσιών, φοιτητικής 
μέριμνας, υποδομώνΤΠΕ, διαφάνειας στη διαχείριση των 
οικονομικών πόρων, κ.λπ.). 

4. Η σύνταξη και υποβολή στα αρμόδια όργανα της Δι¬ 
οίκησης της έκθεσης εσωτερικής αξιολόγησης του ΕΣΔΠ 
με σκοπό τον εντοπισμό ενδεχόμενων αποκλίσεων και 
συστάσεων προς βελτίωση. 

5. Η ευθύνη για την τήρηση των διαδικασιών ελέγχου 
των κριτηρίων σχετικά με τον σχεδίασμά, την έγκριση 
και την αναθεώρηση των Προγραμμάτων Σπουδών με 
σκοπό τη διασφάλιση και τη συνεχή βελτίωση της ποι¬ 
ότητάς τους. 

6. Η συλλογή, παρακολούθηση και ανάλυση δεδομέ¬ 
νων ποιότητας, όπου αυτό κρίνεται σκόπιμο, τόσο από το 
Ολοκληρωμένο Πληροφοριακό Εθνικό Σύστημα Ποιότη¬ 
τας (ΟΠΕΣΠ) της ΑΔΙΠ όσο και από το ΟΠΣ της ΜΟΔΙΠ και 
ιδίως δεδομένα σχετικά με τα Προγράμματα Σπουδών, 
το διδακτικό και ερευνητικό έργο και τη διοικητική λει¬ 
τουργία του Ιδρύματος. 

7. Η στατιστική ανάλυση και απεικόνιση δεδομένων 
ποιότητας και των αποτελεσμάτων αξιολόγησης, ως ση¬ 
μαντικά εργαλεία για λήψη αποφάσεων για κάθε επίπεδο 
λειτουργίας του Ιδρύματος. 

8. Η αξιολόγηση της ποιότητας των προσφερόμενων 
προγραμμάτων σπουδών, των λοιπών παρεχόμενων 
υπηρεσιών, ιδίως της Δομής Απασχόλησης και Σταδι¬ 
οδρομίας (ΔΑΣΤΑ), του Κέντρου Επιμόρφωσης και Δια 
Βίου Μάθησης (Κ.Ε.ΔΙ.ΒΙ.Μ.) και των εργαστηρίων. 


9. Η ευθύνη για συστηματική παρακολούθηση της 
επικαιροποίησης των ιστοσελίδων των Τμημάτων, των 
Σχολών, της ΜΟΔΙΠ και του Ιδρύματος, με σκοπό την 
έγκυρη και επαρκή παροχή και διάχυση δημόσιας πλη¬ 
ροφόρησης αναφορικά με τις εκπαιδευτικές δραστηρι¬ 
ότητες, τη λειτουργία των προγραμμάτων σπουδών και 
τη γενικότερη δραστηριότητα του Ιδρύματος. 

10. Η διαβίβαση των τελικών εκθέσεων εξωτερικής 
αξιολόγησης: πιστοποίησης και επαναπιστοποίησης των 
Προγραμμάτων Σπουδών στις ακαδημαϊκές μονάδες. 

11. Η αποδελτίωση των πάσης φύσεως εκθέσεων για 
την επισήμανση των αδυναμιών με σκοπό την διαμόρ¬ 
φωση προτάσεων προς τα αρμόδια όργανα σχετικά με 
την ενίσχυση περιοχών οι οποίες χρήζουν βελτίωσης. 

12. Η μέριμνα για τη διασύνδεση-διαλειτουργικότητα 
του πληροφοριακού συστήματος της ΜΟΔΙΠ και της 
ΑΔΙΠ με τα υφιστάμενα πληροφοριακά συστήματα του 
Ιδρύματος και η συνεχής ανάπτυξη του πληροφοριακού 
συστήματος της ΜΟΔΙΠ, όποτε αυτό κρίνεται σκόπιμο. 

13. Η ενημέρωση της Διοίκησηςτου Ιδρύματος σχετικά 
με διεθνείς τάσεις και καλές πρακτικές αναφορικά με τη 
διασφάλιση ποιότητας στην τριτοβάθμια εκπαίδευση. 

14. Η οργάνωση και διεξαγωγή ενημερωτικών συνα¬ 
ντήσεων, ημερίδων, συνεδρίων και λοιπών εκδηλώσεων 
για θέματα που άπτονται των αρμοδιοτήτων της ΜΟΔΙΠ. 

15. Η συγκρότηση συμβουλευτικών επιτροπών για την 
υποβοήθηση των αναγκών της ΜΟΔΙΠ. 

16. Η διεξαγωγή ερευνών/μελετών αναφορικά με την 
ποιότητα του διδακτικού, του ερευνητικού και του διοι¬ 
κητικού έργου του Ιδρύματος. 

17. Η συνεργασία και η επικοινωνία με την ΑΔΙΠ κα¬ 
θώς και με τα υπόλοιπα μέρη τα οποία εμπλέκονται στην 
εφαρμογή και υλοποίηση του ΕΣΔΠ του Ιδρύματος. 

18.0 εντοπισμός και η προβολή βέλτιστων πρακτικών 
του Ιδρύματος στους τομείς της δραστηριότητας του. 

19. Η εξέταση των αποτελεσμάτων της εσωτερικής 
αξιολόγησης των Προγραμμάτων Σπουδών, η έκδοση 
συστάσεων σχετικά με ενδεχόμενα σφάλματα, παρα¬ 
λείψεις και άλλες ενδεικνυόμενες ενέργειες καθώς και η 
διαβίβαση τους στην αντίστοιχη Ακαδημαϊκή Μονάδα 
του Ιδρύματος. 

20. Η σύνταξη εκθέσεων αναφορικά με τις αρμοδιό¬ 
τητες της ΜΟΔΙΠ και η υποβολή τους στη Διοίκηση του 
Ιδρύματος. 

21. Η μέριμνα για συλλογή, επεξεργασία, ανάλυση και 
παροχή δεδομένων του Ιονίου Πανεπιστημίου στις διε¬ 
θνείς λίστες κατάταξης των Ιδρυμάτων Ανώτατης Εκπαί¬ 
δευσης, καθώς και η σύνταξη προτάσεων-εισηγήσεων 
επί του θέματος. 

22. Η ενημέρωση της Ακαδημαϊκής Κοινότητας σχετικά 
με τις τάσεις, τις προοπτικές και τις πρακτικές Διασφάλι¬ 
σης της Ποιότητας στην ανώτατη Εκπαίδευση. 

23. Η τήρηση φυσικού και ηλεκτρονικού αρχείου. 

καθώς και των όποιων λοιπών διαδικασιών, όπως αυ¬ 
τές προβλέπονται από την νομοθεσία, τον Οργανισμό, 
τον Εσωτερικό Κανονισμό του Ιδρύματος ή ανατίθενται 
από τα αρμόδια όργανα της Διοίκησης του Ιδρύματος, 
στη ΜΟΔΙΠ. 

Άρθρο 8 

Λειτουργία και Υποστήριξη της ΜΟΔΙΠ Ιονίου 
Πανεπιστημίου 

1. Η ΜΟΔΙΠ του Ιονίου Πανεπιστημίου συνεδριάζει 
τουλάχιστον μια φορά ανά τρίμηνο κατά την διάρκεια 
του ακαδημαϊκού έτους, καθώς και εκτάκτως όταν κρίνε- 
ται σκόπιμο. Οι συνεδριάσεις της ΜΟΔΙΠ διέπονται από 
τις διατάξεις σχετικά με τη λειτουργία των συλλογικών 
οργάνων, όσο και από τον Εσωτερικό Κανονισμό του 
Ιδρύματος. 

2. Ο Πρόεδρος της ΜΟΔΙΠ συγκαλεί τις συνεδριάσεις 
του οργάνου, καταρτίζει την ημερήσια διάταξη, προε¬ 
δρεύει των εργασιών της ΜΟΔΙΠ, και μεριμνά για την 
εφαρμογή των αποφάσεων της. Ο Πρόεδρος της ΜΟΔΙΠ 
αναπληρώνεται από το αρχαιότερο μέλος της υψηλό¬ 
τερης βαθμίδας που μετέχει στη σύνθεση της ΜΟΔΙΠ 
Ιονίου Πανεπιστημίου. 

3. Οι αποφάσεις λαμβάνονται με την απόλυτη πλει- 
οψηφία των παρόντων μελών, στην περίπτωση δε της 
ισοψηφίας υπερισχύει η ψήφος του Προέδρου. Τηρεί¬ 
ται βιβλίο πρακτικών των συνεδριάσεων της ΜΟΔΙΠ. Τα 
πρακτικά της κάθε συνεδρίασης υπογράφονται από όλα 
τα παρόντα στη συνεδρίαση μέλη της ΜΟΔΙΠ Ιονίου Πα¬ 
νεπιστημίου. Οι αποφάσεις αναρτώνται στην Ιστοσελίδα 
της ΜΟΔΙΠ. 

4. Η ΜΟΔΙΠ Ιονίου Πανεπιστημίου υποστηρίζεται 
επιστημονικά και διοικητικά από τον Γραμματέα της, ο 
οποίος είναι μόνιμος υπάλληλος ή ΙΔΑΧ, τοποθετημένος 
στο Γραφείο Πρύτανη ή στο Γραφείο του ορισμένου από 
τον Πρύτ ανη Αναπληρωτή Πρύτανη ή εκλεγμένου Αντι- 
πρύτανη, αρμόδιου για θέματα Διασφάλισης Ποιότητας. 
Ο Γραμματέας της ΜΟΔΙΠ ασκεί συντονιστικό ρόλο, υπο¬ 
στηρίζει διοικητικά και επιστημονικά το έργο της ΜΟΔΙΠ 
και για τον λόγο αυτό πρέπει να έχει σημαντική γνώση 
κι εμπειρία σε θέματα αξιολόγησης και διασφάλισης 
ποιότητας. Ο ορισμός του Γραμματέα γίνεται με από¬ 
φαση του ανωτέρω αρμόδιου Αναπληρωτή Πρύτανη / 
Αντιπρύτανη. 

5.0 Γραμματέας της ΜΟΔΙΠ παρίσταται στις συνεδριά¬ 
σεις της, χωρίς δικαίωμα ψήφου, συντάσσονταςτα πρα¬ 
κτικά των συνεδριάσεων. Επιπλέον, έχει τις ακόλουθες 
αρμοδιότητες: 

(α) Είναι ο συνδετικός κρίκος μεταξύ του Προέδρου και 
των μελών της ΜΟΔΙΠ, με τις λοιπές Πρυτανικές Αρχές 
και με τις Ομάδες Εσωτερικής Αξιολόγησης (ΟΜΕΑ) των 
Τμημάτων, καθώς και με τις υπηρεσίες του Πανεπιστη¬ 
μίου με τις οποίες συνεργάζεται η ΜΟΔΙΠ. 

(β) Συμμετέχει ενεργά στη συγγραφή εκθέσεων αυτοα- 
ξιολόγησηςσε ιδρυματικό επίπεδο (Έκθεση Εσωτερικής 
Αυτοαξιολόγησης Ιδρύματος, Ενδιάμεση Έκθεση Διετίας) 
και όλων των κειμένων που απαιτούνται για την ενημέ¬ 
ρωση της Κεντρικής Διοίκησης και της ΑΔΙΠ. 

(γ) Είναι Υπεύθυνος της Ομάδας Εργασίας που συντάσ¬ 
σει και επικαιροποιείτο ΕΣΔΠ και υλοποιεί σε συνεργα¬ 
σία με την ΑΔΙΠ τη διαδικασία πιστοποίησης του. 

(δ) Παρακολουθεί την υλοποίηση των διαδικασιών 
εσωτερικής αξιολόγησης των επιμέρους Τμημάτων και 
Προγραμμάτων Σπουδών του Ιδρύματος, συνεργάζεται 
και επικοινωνεί με τις ΟΜΕΑ, συμμετέχει στη σύνταξη 


των Ενδιάμεσων Εσωτερικών Εκθέσεων Διετίας του 
Ιδρύματος και ενημερώνει τις Πρυτανικές αρχές και την 
ΜΟΔΙΠ για θέματα που προκύπτουν κατά την υλοποίηση 
των διαδικασιών πιστοποίησης στο Ίδρυμα. 

(ε) Συντονίζει και υποστηρίζει τις διαδικασίες εξωτερι¬ 
κής αξιολόγησης και πιστοποίησης των Προγραμμάτων 
Σπουδών των Τμημάτων του Ιδρύματος και του ΕΣΔΠ 
του Ιδρύματος. 

στ) Παρακολουθεί τους διεθνείς πίνακες κατάταξης, 
συντάσσει ενημερωτικές εκθέσεις και ανακοινώσεις για 
τη θέση του Ιονίου Πανεπιστημίου σε αυτούς, σχεδιάζει 
δράσεις και ενέργειες για τη βελτίωση της θέσης του 
Ιδρύματος σε αυτούς, επικοινωνεί με /ενδεχομένως ενη¬ 
μερώνει τα στελέχη των οργανισμών που συντάσσουν 
τους πίνακες κατάταξης. 

(ζ) Συμμετέχει στις ενημερωτικές συναντήσεις της 
ΑΔΙΠ και αναλαμβάνει τη διαδικασία ενημέρωσης των 
ΟΜΕΑ των Τμημάτων του Ιονίου Πανεπιστημίου για τις 
αλλαγές σε θέματα διαδικασιών διασφάλισης ποιότητας 
των Πανεπιστημίων. 

(η) Συντάσσει και προτείνει προς την ΜΟΔΙΠ ετήσιο 
χρονοδιάγραμμα και προγραμματισμό δράσεων, και εί¬ 
ναι υπεύθυνος για τη σύνταξη του ετήσιου απολογισμού 
δράσεων. 

(θ) Επιβλέπει την εφαρμογή του ΕΣΔΠ του Ιδρύματος 
από τα Τμήματα 

(ι) Φροντίζει για την εύρυθμη και αποτελεσματική 
λειτουργία της γραμματείας της ΜΟΔΙΠ. Επίσης, απο¬ 
στέλλει επιστολές και έγγραφα της ΜΟΔΙΠ, διακινεί σε 
συνεργασία με τα αρμόδια στελέχη το υλικό που πρέπει 
να αναρτηθεί στην ιστοσελίδα, οργανώνει την επικοινω¬ 
νία με την ΑΔΙΠ και οργανώνει εκδηλώσεις και δράσεις 
δημοσιότητας της ΜΟΔΙΠ. 

6. Η ΜΟΔΙΠ του Ιονίου Πανεπιστημίου δύναται να υπο¬ 
στηρίζεται διοικητικά και τεχνικά από υπαλλήλους ή / 
και εξωτερικούς συνεργάτες που συνιστούν την Ομάδα 
Διοικητικής και Τεχνικής Υποστήριξης, η οποία: 

(α) Ασχολείται με τη συντήρηση και αναβάθμιση του 
ΟΠΣτης ΜΟΔΙΠ του Ιονίου Πανεπιστημίου με ενσωμά¬ 
τωση των απαιτήσεων του ΕΣΔΠ. 

(β) Παρέχει τεχνική υποστήριξη στις ΟΜΕΑ των Τμη¬ 
μάτων για τη χρήση του ΟΠΣ της ΜΟΔΙΠ του Ιονίου Πα¬ 
νεπιστημίου, 

(γ) Συνεργάζεται με την ΑΔΙΠ για τη σύνδεση με το 
Ενιαίο Πληροφοριακό της Σύστημα 

(δ) Πραγματοποιεί αναβαθμίσεις και ενημερώσειςτης 
ιστοσελίδας και του ΟΠΣ της ΜΟΔΙΠ. 

Άρθρο 9 

Πόροι και δέσμευση της διοίκησης 

1. Η ΜΟΔΙΠ και η βιωσιμότητα του ΕΣΔΠ Ιονίου Πα¬ 
νεπιστημίου στηρίζεται στη χρηματοδότηση από ίδιους 
πόρους του Πανεπιστημίου, από εθνικά, ευρωπαϊκά ή 
διεθνή χρηματοδοτικά προγράμματα, ενώ είναι δυνατή 
και η αναζήτηση δωρεών και χορηγιών, εφόσον δεν επη¬ 
ρεάζεται η αμεροληψία του έργου της Μονάδας. 

2. Παράλληλα η διοίκηση του Ιονίου Πανεπιστημίου 
μεριμνά συνεχώς για την παροχή της αναγκαίας υπο- 

δομής και των ανθρώπινων πόρων για την εύρυθμη λει¬ 
τουργία του ΕΣΔΠ και την απρόσκοπτη εφαρμογή της 
πολιτικής διασφάλισης ποιότητας στο Ίδρυμα. 

Άρθρο 10 

Υποβολή ετήσιας εσωτερικής έκθεσης 

των ακαδημαϊκών μονάδων 

Ι.ΤαΤμήματατου Ιονίου Πανεπιστημίου υποβάλλουν 
έως το τελευταίο δεκαπενθήμερο του Δεκεμβρίου την 
ετήσια εσωτερική τους έκθεση για το προηγούμενο ακα¬ 
δημαϊκό έτος. 

2. Η ετήσια εσωτερική έκθεση περιλαμβάνει 

α) σχόλια και διαπιστώσεις της οικείας ΟΜΕΑ για την 
υλοποίηση του ακαδημαϊκού και ερευνητικού έργου του 
κάθε Τμήματος, 

β) αποτύπωση της υπάρχουσας κατάστασης (δυνα¬ 
τά και αδύνατα σημεία, ευκαιρίες και δυσκολίες) μέσω 
δεδομένων και πληροφοριών που παρουσιάζονται με 
τη μορφή πινάκων και συγκεντρωτικών απογραφικών 
στοιχείων για τα προγράμματα σπουδών, 

γ) το παραχθέν το εκπαιδευτικό και το ερευνητικό 
έργο, 

δ) τις λοιπές υπηρεσίες που προσφέρονται από την 
ακαδημαϊκή μονάδα κατά τη διάρκεια ενός ακαδημαϊκού 
έτους (δύο συνεχόμενα -χειμερινό και εαρινό- διδακτικά 
εξάμηνα). 

3. Τα απογραφικά δεδομένα και πληροφορίες συλλέ- 
γονται και αναλύονται από το ΟΠΣ της ΜΟΔΙΠ, το οποίο 
είναι συνδεδεμένο με όλα τα επιμέρους πληροφοριακά 
συστήματα του Ιονίου Πανεπιστημίου και αντλεί από εκεί 
δεδομένα τα οποία καταχωρούνται από τις Γραμματείες 
και τις ΟΜΕΑ των Τμημάτων. Μέσω του πληροφοριακού 
συστήματος πραγματοποιούνται και οι αξιολογήσεις της 
εκπαιδευτικής διαδικασίας από τους φοιτητές δια της 
συμπλήρωσης των ηλεκτρονικών ερωτηματολογίων. 

Άρθρο 11 

Πιστοποίηση Προγραμμάτων Σπουδών 

1. Σκοπός της πιστοποίησης είναι η εξωτερική διασφά¬ 
λιση της ποιότητας της ανώτατης εκπαίδευσης, καθώς 
και η αποτελεσματικότητα και διαφάνεια της συνολικής 
λειτουργίας των ΑΕΙ. 

2. Η διαδικασία ακαδημαϊκής πιστοποίησης αποτελεί 
εξέλιξη και συνέχεια της διαδικασίας αξιολόγησης, όπως 
εφαρμόσθηκε στον πρώτο κύκλο εφαρμογής της. Βα¬ 
σίζεται στο ίδιες αρχές της Εσωτερικής και Εξωτερικής 
Αξιολόγησης που στην περίπτωση της Πιστοποίησης 
επικεντρώνεται στο Πρόγραμμα Σπουδών και καταλήγει 
σε συγκεκριμένη απόφαση. 

3. Η διαδικασίατης Πιστοποίησης αποτελεί εξωτερική 
επιθεώρηση τρίτου επιπέδου(περιλαμβάνει εσωτερική 
αξιολόγηση του προγράμματος σπουδών και εξωτερική 
αξιολόγηση από επιτροπή εμπειρογνωμόνων), η οποία 
καταλήγει σε συγκεκριμένη αιτιολογημένη εισήγηση της 
επιτροπής πιστοποίησης (θετική, θετική υπό όρους ή 
και αρνητική) προς την ΑΔΙΠ, η οποία λαμβάνει και την 
τελική απόφαση. Η όλη διαδικασία επικεντρώνεται στην 
ποιότητα και αποτελεσματικότητα των προγραμμάτων 
σπουδών και κατά κάποιο τρόπο μεταφέρει το κέντρο 


βάρους της αξιολόγησης από την αξιολόγηση των «εισ¬ 
ροών» στην αξιολόγηση των ποιοτικών αποτελεσμάτων 
των «εκροών» (επίτευξη των στόχων και των μαθησια¬ 
κών αποτελεσμάτων του προγράμματος σπουδών). 

Άρθρο 12 

Κριτήρια Ποιότητας και Πιστοποίησης 

Προγραμμάτων Σπουδών 

1. Στο Εγχειρίδιο Ποιότητας του ΕΣΔΠ Ιονίου Πανε¬ 
πιστημίου καταγράφονται τα βασικά κριτήρια ελέγχου 
ποιότητας των προγραμμάτων σπουδών του Ιδρύματος. 
Τα κριτήρια προβλέπονται στο άρθρο 72 «Κριτήρια Πι¬ 
στοποίησης» του ν.4009/2011 και θα αποτελέσουν τα 
κριτήρια πιστοποίησης των προγραμμάτων σπουδών 
του Ιονίου Πανεπιστημίου από την ΑΔΙΠ, όταν υλοποιη¬ 
θεί στο άμεσο μέλλον η διαδικασία. 

2. Τα Κριτήρια Πιστοποίησης είναι ιδίως τα ακόλουθα, 
όπως αυτά εξειδικεύονται και αναθεωρούνται από την 
ΑΔΙΠ: 

(α) Η ακαδημαϊκή φυσιογνωμία και ο προσανατολι¬ 
σμός του προγράμματος σπουδών, 

(β) Τα μαθησιακά αποτελέσματα και τα επιδιωκόμενα 
προσόντα σύμφωνα με το Εθνικό Πλαίσιο Προσόντων 
Ανώτατης Εκπαίδευσης, 

(γ) Η δομή και η οργάνωση του προγράμματος σπου¬ 
δών, 

(δ) Η ποιότητα και αποτελεσματικότητα του διδακτι¬ 
κού έργου, 

(ε) Η καταλληλότητα των προσόντων του διδακτικού 
προσωπικού, 

(στ) Η ποιότητα του ερευνητικού / καλλιτεχνικού έργου 
κάθε ακαδημαϊκής μονάδας, 

(ζ) Ο βαθμός σύνδεσης της διδασκαλίας με την έρευνα, 

(η) Η ζήτηση στην αγορά εργασίας των αποκτώμενων 
προσόντων, 

(θ) Η ποιότητα των υποστηρικτικών υπηρεσιών, όπως 
οι διοικητικές υπηρεσίες, οι βιβλιοθήκες και οι υπηρεσίες 
φοιτητικής μέριμνας. 

Άρθρο 13 

Διαδικασία Πιστοποίησης του ΕΣΔΠ 

1. Η Πιστοποίηση του ΕΣΔΠ του Ιδρύματος διενερ- 
γείται από την ΑΔΙΠ και στοχεύει στην επαλήθευση της 
λειτουργίας και της εφαρμογής του ΕΣΔΠ. Με απόφαση 
του Συμβουλίου της ΑΔΙΠ πιστοποιείται το ΕΣΔΠ του 
Ιονίου Πανεπιστημίου, με βάση τις εκθέσεις της επιτρο¬ 
πής πιστοποίησης. 

2. Η πιστοποίηση του ΕΣΔΠ του Ιδρύματος διενεργείται 
μετά από την ολοκλήρωση με επιτυχία της αντίστοιχης 
διαδικασίας Εξωτερικής Αξιολόγησης του Ιδρύματος. 

3. Η διαδικασία πιστοποίησηςτου ΕΣΔΠ του Ιδρύματος 
περιλαμβάνει τα εξής βήματα: 

(α) Η ΜΟΔΙΠ ετοιμάζει τα κάτωθι κείμενα/έγγραφα 
για το ΕΣΔΠ: 

• Το κείμενο το οποίο αποτελεί σχέδιο της απόφασης 
για την «Οργάνωση, Δομή και Λειτουργία ΕΣΔΠ του Ιονί- 
ου Πανεπιστημίου» (ΦΕΚ με υπογραφή Πρύτανη). 

• Το εγχειρίδιο ποιότητας του ΕΣΔΠ του Ιονίου Πανε¬ 
πιστημίου. 

(β) Τα κείμενα αυτά διαβιβάζονται στον Πρύτανη του 
Ιδρύματος για να εισηγηθεί στην Σύγκλητο την έγκριση 
τους. 

(γ) Αποστέλλεται η απόφαση της Συγκλήτου για την 
«Οργάνωση, Δομή και Λειτουργία ΕΣΔΠ του Ιονίου Πα¬ 
νεπιστημίου» για δημοσίευση σε ΦΕΚ. 

(δ) Μετά τη έκδοση του ΦΕΚ η ΜΟΔΙΠ πραγματοποιεί 
τις ενέργειες που προβλέπονται στο εγχειρίδιο ποιότη¬ 
τας (π.χ. έλεγχος των προτάσεων για την πιστοποίηση 
των ΠΠΣ) και προετοιμάζει τον φάκελο της πρότασης 
πιστοποίησης. 

(ε) Η πρόταση πιστοποίησης του ΕΣΔΠ του Ιονίου Πα¬ 
νεπιστημίου υποβάλλεται στην ΑΔΙΠ μετά τη σχετική 
δημόσια πρόσκληση υποβολές προτάσεων πιστοποί¬ 
ησης για ΕΣΔΠ. 

(στ) Η Αρχή πραγματοποιεί τον τεχνικό έλεγχο της 
πρότασης και επικοινωνεί με την ΜΟΔΙΠ του Ιονίου Πα¬ 
νεπιστημίου για ενδεχόμενες διορθώσεις. 

(ζ) Όταν ολοκληρωθούν οι διορθώσεις, η Αρχή συ¬ 
γκροτεί επιτροπή πιστοποίησης για την αξιολόγηση του 
εσωτερικού συστήματος διασφάλισης της ποιότητας του 
Ιδρύματος. 

(η) Η επιτροπή πιστοποίησης αξιολογεί την ποιότητα 
του εσωτερικού συστήματος διασφάλισηςτης ποιότητας 
του ιδρύματος, με βάση τα προκαθορισμένα κριτήρια, 
μελετά το υλικό και τα στοιχεία που θέτει υπόψη της η 


Αρχή και επισκέπτεται, όταν απαιτείται, το Ίδρυμα. Η ίδια 
επιτροπή πιστοποίησης μπορεί να αξιολογεί περισσότε¬ 
ρα από ένα προγράμματα σπουδών, ιδίως εάν η ολοκλή¬ 
ρωση του ενός είναι προϋπόθεση για την εισαγωγή στο 
άλλο, και να αξιολογεί συναφή προγράμματα σπουδών 
ή τα εσωτερικά συστήματα διασφάλισης της ποιότητας 
διαφορετικών ιδρυμάτων. 

(θ) Η επιτροπή πιστοποίησης συντάσσει έκθεση πι¬ 
στοποίησης, η οποία υποβάλλεται στο Συμβούλιο της 
Αρχής, προκειμένου να εκδοθεί και να δημοσιοποιηθεί 
η απόφαση πιστοποίησης. 

4. Η απόφαση του Συμβουλίου της Αρχής μπορεί να 
είναι θετική, θετική υπό όρους ή αρνητική. Η διάρκεια 
ισχύος της απόφασης πιστοποίησης του ΕΣΔΠ του Ιονίου 
Πανεπιστημίου δεν μπορεί να υπερβαίνει τα οκτώ έτη. 

Άρθρο 14 

Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 29 Μαρτίου 2018 

Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 

